cyanic-selkie/wikianc huggingface dataset:
ארוס רמאצוטי
הפריצה לתודעה
שירו של רמאצוטי, "Un Emozione per Sempre" (איטלקית: "רגש נצחי"), אשר ראה אור ב-2003, נחשב למצליח ביותר של רמאצוטי עד היום, הגיע למקום הראשון במצעד האיטלקי, השווייצרי והלטיני באותה השנה, וזכה לדירוגים גבוהים במדינות אירופאיות נוספות.
תרגומי שירים לעברית
תרגום השיר איננו נמצאים לבד, No Estamos Solos בוצע בשנת 2007
הפרדוקס של גיל היקום
מרחקים ביקום
מדידת מרחקים על-פני כדור הארץ, נעשית בעזרת מדידה פיזית, תוך השוואה למכשירי מדידה שאורכם ידוע, ובסופו של דבר למטר. בחלל אפשרות זו אינה קיימת: אין דרך ישירה למדידת מרחק לגלקסיה אחרת. לכן, יש צורך בסולמות מדידה שונים. לצורך הערכת מרחקים בחלל, אסטרונומים נעזרים בכמה סולמות מדידה, המכוילים זה ביחס לזה.
בבא (קומיקס)
דמויות משניות
כמו כן, מופיעות בסדרה דמויות היסטוריות (למשל רבי עקיבא, אלישע בן אבויה, רבי שמעון בן יוחי), דמויות מהאגדה (למשל מלאך המוות) ודמויות מהמיתולוגיה היוונית (בספר "מיתישלח – משימה ביוון" בלבד).
יעקב פייטלוביץ'
קורות חיים
אשתו מארה (מרים) דווידוב נולדה בריגה (כיום בירת לטביה) ב-28 במאי 1903. השניים נישאו בתל אביב ב-11 באפריל 1937. לא היו להם ילדים.
מצעדי המוזיקה בישראל
קול ישראל ורשת ג'
מקום בצמרת הייתה תוכנית רדיו אשר שודרה ברשת ג' של קול ישראל בין השנים 1969 ל-1997 ובה הושמעה מוזיקה קלה ישראלית לפי דירוג המאזינים. התוכנית שודרה מדי שבוע למשך שלוש עד ארבע שעות בשעות אחה"צ והערב ברשת ג' ובאמצעותה יכלו המאזינים לדרג את השירים הקיימים במצעד וכן, להכניס שירים חדשים שהושמעו בהשמעת בכורה מדי שבוע. מדי שעה שודרו מספר שירים חדשים שאמנים הפיצו לרדיו, כאשר פעמים רבות השירים הושמעו בהשמעת בכורה ברדיו. על מנת להצביע נדרשו המאזינים לשלוח דואר לתחנת הרדיו. לאחר שרשת ג' הפכה לעצמאית, נותר המצעד בהפקתה עד 11 במאי 2017, כשתחנת הרדיו נסגרה.
נורה פלואורסצנטית
מבנה
שלא כמו נורות ליבון, נורות פלואורסצנטיות זקוקות תמיד למשנק להגבלת עוצמת הזרם בנורה (ללא המשנק, עוצמת הזרם בנורה תעלה יותר ויותר עד שהנורה תיהרס או שהמפסק המבטח בלוח החשמל יקפוץ, משום שככל שעובר הזמן יורדת התנגדותה החשמלית של הפלזמה בנורה, בניגוד לחוט הלהט של נורת הליבון, שהוא בעל התנגדות קבועה), ולמתנע (סטרטר) ליצירת המתח הגבוה מהמשנק, הדרוש להדלקת הנורה וחימום האלקטרודות לפני כן. עבור חלק מהנורות הפלואורסצנטיות המשנק הוא חיצוני וכיום נמכרות גם נורות הכוללות את המשנק בתוכן, מה שמאפשר להשתמש בהן במקום נורות ליבון.
עקרון פעולה
עם חיבור הנורה לזרם החשמל המגעים הדו-מתכתים של הסטרטר נסגרים וכתוצאה מכך מחוממות האלקטרודות. חימום האלקטרודות מביא אותן לפליטת אלקטרונים על פי תהליך של פליטה תרמית. חימום זה מספק לאלקטרונים שבגז אנרגיה נוספת העשויה להקפיץ אותם לרמת אנרגיה גבוהה יותר ואף לשחרר אותם מהאטום וליצור פלזמה. בהמשך, לאחר חימום האלקטרודות, המגעים של הסטרטר נפתחים, וכתוצאה מכך נוצר מתח גבוה במשנק. כתוצאה מכך, השדה החשמלי שנוצר בתוך השפופרת כתוצאה מהמתח הגבוה מנתק את האלקטרונים ומושך אותם אל האנודה, ברגע זה, שמתחילה זרימה של זרם חשמלי דרך הפלזמה והזרם זורם דרך השפופרת נפסק חימום האלקטרודות, המשנק מייצב את המתח וכך נוצר זרם חשמלי יציב בשפופרת.
קאנאק
גאוגרפיה
קאנאק רשומה כעיר וכאחת הרשויות המקומיות הצפוניות בעולם ובנוסף היא גם הרשות המקומית הגדולה בגרינלנד ואחת הגדולות בעולם, עם שטח כולל של 225,400 קמ"ר. קאנאק גובלת בדרום עם הרשות המקומית אופרנאוויק, הפארק הלאומי צפון מזרח גרינלנד הלא מאוגד במזרח, בצפון האוקיינוס הקרח הצפוני ומצר נארס המפריד בין גרינלנד לאי הקנדי אלסמיר במערב.
גיר
חומרים
סלעי גיר (אבן גיר) מורכבים ממינרל הקלציט, סוג של סידן פחמתי, שנוסחתו (s)CaCO3.
מפרולייט
מפרולייט (באנגלית: Meprolight) היא חברה ישראלית מקבוצת SK, שמייצרת כוונות, אמצעי ראיית לילה, אופטיקה ואלקטרואופטיקה צבאית. החברה ידועה בעיקר בזכות כוונות ההשלכה (רפלקס) שלה מדגמי מפרולייט מפרו M21, מפרולייט M5 ומפרולייט מפרו מור לרובי סער צבאיים, אך היא מייצרת גם כוונות השלכה וכוונות ברזל לאקדחים, רובים, רובי שוטגאן וכלי נשק אחרים. כוונות תוצרת מפרולייט נמצאים בשימוש כוחות הביטחון של ישראל, בהם הימ"מ, צה"ל ומשטרת ישראל. היא משווקת את מוצריה גם למדינות נוספות ובשוק האזרחי של ארצות הברית דרך חברת הבת Meprolight USA.
כרזות פוליטיות בישראל
היסטוריה
וכך, בשנים שלפני שידורי הטלוויזיה ואף הרדיו, כרזות פוליטיות שהתנוססו ברחבי הארץ מילאו תפקיד בעיצוב דעת הקהל ובגיוסו להצבעה בקלפי.
שנות ה-70
בשנים אלו החלו מעצבים רבים לעצב כרזות פוליטיות ולפתח מאפיינים עיצוביים ייחודיים לישראל. לתופעות פוליטיות משמעותיות עוצבו כרזות התומכות ומקדמות אותן במטרה להשפיע על השיח בישראל. דוגמה בולטת לכך היא מחאת הפנתרים השחורים. בכרזה שעוצבה מתוך תמונת המחאה נעשה שימוש בצבעי שחור ולבן ובכיתוב בולט. בין המעצבים הבולטים של עשורים אלו ניתן למנות את דוד טרטקובר ויוסי למל אשר עיצבו מאות כרזות ותרמו רבות לפיתוח סגנון העיצוב הישראלי. כרזה בולטת שעוצבה בשנים אלו נקראת "קנטטה לפאשלה" ועוסקת במהפך בחירות 1977. וכרזה הנקראת "חופש ליהודי מדינות ערב", כרזה מטעם מועצת תנועות הנוער בישראל שעוצבה גם היא בשנים אלו.
תפילת מנחה של שבת
תפילת עמידה
בניגוד לתפילות שחרית ומוסף של שבת, וערבית בחלק מהנוסחאות, לא מזכירים "זכר למעשה בראשית".
"צדקתך צדק"
לאחר חזרת הש"ץ אומרים שלושה פסוקים מספר תהילים הנקראים "צדקתך" או "צדקתך צדק" והם: "צדקתך כהררי אל משפטיך תהום רבה, אדם ובהמה תושיע ה'", "וצדקתך אלהים עד מרום אשר עשית גדֹלות. אלהים מי כמוך", "צדקתך צדק לעולם ותורתך אמת". פסוקים אלו מכונים "צו"ץ" בשל ראשי התיבות שיוצרות האותיות הראשונות של כל פסוק ("צדקתך","וצדקתך","צדקתך").
שני טעמים נתנו לאמירת צדקתך בתפילת מנחה של שבת. הראשון- בשעה זו של שבת נפטרו על פי המסורת יוסף, משה ודוד וכנגד פטירת שלושתם אומרים שלושה פסוקים של צידוק הדין. השני- על פי המסורת, בכניסת שבת הרשעים מוּצאים מגיהנום ומוחזרים לשם בצאת השבת. כדי להצדיק את הדין על הרשעים שמוחזרים לגיהנום במוצאי השבת, אומרים את שלושת פסוקי הצדקת הדין.
פרייה
ראו גם
}}
ארקה גדיניה
מתחילת שנות האלפיים, המועדון נחשב לאחד המועדונים הבכירים בפולין והוא זכה ב-9 אליפויות רצופות בשנים 2004–2012. בנוסף להישגים המקומיים, המועדון מגיע להישגים במפעלים האירופאים השונים, כמו לגמר גביע הצ'מפיונס קאפ של פיב"א של עונת ולטופ 16 של היורוליג.
מילה קוניס
קריירה
ב-2011 יצא סרט הקומדיה הרומנטית "ידידים פלוס", שבו היא כיכבה. ב-2012 יצא סרט הקומדיה "טד" בו היא שיחקה בתפקיד הנשי הראשי. ב-2013 יצא לאקרנים סרט הפנטזיה "ארץ אוז", המבוסס על הספר "הקוסם מארץ עוץ", בו היא מגלמת את המכשפה תיאודורה. ב-2015 יצא לאקרנים סרט המדע בדיוני "עלייתה של ג'ופיטר", בו היא כיכבה בתור ג'ופיטר ג'ונס.
פרסים ודירוגים
בשנת 2022 נכללה ברשימת טיים 100 של מגזין "TIME".
בית בורגזה
בית בורגזה ברומא
הנסיך שיפיונה בורגזה (Scipione Borghese ;1871–1927) היה תעשיין וחלוץ ספורט מרוץ מכוניות, במסגרת זו השתתף במירוץ "מפקין לפריז" בשנת 1907.
מרכז לבריאות הנפש שלוותה
היסטוריה
המרכז לבריאות הנפש שלוותה נוסד בשנת 1956 במגדיאל על ידי קופת חולים כללית והיווה אחד משלושה מרכזים פסיכיאטרים של הקופה. מאז ייסודו, פועל המרכז לבריאות הנפש שלוותה ברציפות ועד היום טופלו בו עשרות אלפי מטופלים. מנהלו הראשון של בית החולים היה היינריך צבי ויניק. רות יפה ניהלה את בית החולים בין השנים 1956–1973. חשיבות רבה ניתנה לעיצוב הסביבה הטיפולית ולהשריית אווירה המקדמת ריפוי, החלמה ושיקום. יפה הרחיבה את פעילותו של בית החולים והקימה בו מרפאת ילדים ונוער ומחלקה לחולי יום. בשנת 1963 הפך בית החולים למחלקה הפסיכיאטרית של בית הספר לרפואה באוניברסיטת תל אביב.
בין השנים 1986–1997 ניהל את בית החולים מיכה נוימן. לאחר מכן, ועד שנת 2017 ניהל את בית החולים שמואל קרון. החל משנת 2018 מנהל את בית החולים שלמה מנדלוביץ'.
דון ריווי
ביוגרפיה
ב-1974 הוצע לריווי תפקיד מאמן הנבחרת הלאומית של אנגליה, אולם ריווי לא הצליח לשחזר משהו מההצלחה שלו כמאמן לידס. ב-1977 התפטר מהנבחרת האנגלית ועבר לאמן את איחוד האמירויות הערביות. בעוון זה ריווי הואשם על ידי התאחדות הכדורגל האנגלית בהוצאת שם רע לכדורגל האנגלי, אך זוכה בבית המשפט. מ-1980 עד 1985 אימן תחילה את הקבוצה א-נסר מדובאי ולאחר מכן את הקבוצה המצרית אל-אהלי, עד שפרש לסקוטלנד, ומת באדינבורו ב-1989 ממחלת ניוון שרירים.
הסכם אלכסנדרופול
עיקרו של ההסכם היה בסעיף 10 בו הצהירה ארמניה כי היא מוותרת על השטחים שהוענקו לה לפי חוזה סוור שנחתם ב-10 באוגוסט 1920, ומתוך כך על רובן המכריע של תביעותיה לשטחים בתחומי אסיה הקטנה. עוד קבע ההסכם בסעיף 2 כי קו הגבול בין שתי המדינות יעבור לאורך התוואי שהוסכם בין רוסיה לבין האימפריה העות'מאנית כפי שנקבע בהסכם ברסט-ליטובסק מ-1918.
פיסת סיליקון
הרכיבים שהופרדו מהפרוסה עוברים תהליך זיווד, שבסופו כל רכיב ארוז בתוך אריזה מחומר פלסטי או קרמי, הרכיב הארוז נקרא שבב (Chip) והוא משמש להרכבת מעגלים מודפסים.
מיקרוסקופ מנהור סורק
מנהור
רמות האנרגיה של אלקטרונים ((ψn(z) במימד אחד בנוכחות מחסום פוטנציאל (במקרה שלנו - בין קצה החוד הסורק של המיקרוסקופ לבין פני המשטח הנסרק) נתונים על ידי פתרון משוואת שרדינגר:
כאשר חישבנו את פונקציית הגל של האלקטרון, ניתן לחשב את ההסתברות של הימצאות האלקטרון בכל נקודה בתוך המחסום. כאשר נפעיל מתח בין צדי המחסום - כלומר בין חוד למשטח - יתחברו שני הקצוות של הגלים הקורסים, וכך נקבל הסתברות סופית כלשהי של הימצאות האלקטרון בצד השני של המחסום. נניח והפעלנו על המחסום ברוחב W מתח V, כאשר קצהו אחד של המחסום נמצא ב-z=0. במקרה כזה ההסתברות של האלקטרון להימצא ב-z=W תהיה תלויה ביחס ישר לפונקציית הגל שלו בריבוע:
כאשר המתח V קטן יחסית, רק אלקטרונים הקרובים לאנרגיית פרמי, (כלומר למצב הקוונטי המאוכלס האחרון בטמפרטורה 0 קלווין) ישתתפו במנהור, לכן זרם המנהור תלוי מחד בצפיפות האלקטרונים בטווח אנרגיית eV מאנרגיית פרמי בצידו האחד של המחסום, ומאידך בצפיפות מצבים קוונטיים פנויים מצידו השני.
שימושים נוספים
בנוסף לשימושו ככלי תצפית, הממ"ס משמש לעיצוב פני השטח בקנה מידה אטומי, גם בגלל הרזולוציה הגבוהה שלו וגם בגלל האפשרות של צפייה מיידית במבנה המתקבל. חוקרי יבמ פיתחו שיטה של מיקום מדויק של אטומי קסנון על גבי מצע ניקל. בשיטה זו, הזזת האטומים נעשית על ידי קירוב החוד לאטום מסוים להגדלת זרם מנהור, גרירה של האטום במהירות של כ-4 אנגסטרם לשנייה והרמה מהירה של החוד כאשר האטום נמצא במקום הרצוי.
ויטור רוקה
ויטור הוגו רוקה פריירה (בפורטוגזית: Vitor Hugo Roque Ferreira; נולד ב-28 בפברואר 2005 בטימוטאו שבברזיל) הוא כדורגלן ברזילאי המשחק בעמדת החלוץ בקבוצת אתלטיקו פרנאאנסה מליגת העל הברזילאית.
מגדל (יישוב)
היסטוריה
רכוז שטחי השלחין נפל בחלקו של נתן חרובי. שטחים אלו כללו: ירקות מסוגים שונים, אספסת וכותנה. בכותנה טיפל בעיקר יעקב זמדויס. נתן חרובי נשלח מטעם החווה לחודשים מספר לדמשק על מנת להשתלם בעבודות השקיה וגידולי שלחין. בתקופת היותו שם בירר אפשרויות משלוח ביכורי שתילי ירקות וסוגי ירקות מסוימים ממגדל לדמשק והסביבה.
לאחר מלחמת העולם הראשונה השקיעו יהודים מארצות הברית כספים במקום, ופיתחו את החווה החקלאית לכלל יישוב. ריכרד קאופמן שרטט את התוכנית ליישוב זה. מקיץ תר"ף 1920 התגורר במגדל מחנה גדול של גדוד העבודה עד לפירוקו בסתיו תרפ"ב 1921. חברי הגדוד תושבי המחנה עבדו בחציבה, סלילת כבישים, דיג וגידול ירקות באתר. אחד ממורי המחנה ודמות נערצת על ידי יושביו היה הסופר יוסף חיים ברנר.
יובל סגל (1980)
ביוגרפיה
סגל נולד בתל אביב.
קריירה טלוויזיונית
בשנת 2015 כיכב בסדרה "מיכל הקטנה והמפלצות" ששודרה בערוץ הופ!, לצידה של מיכל ויצמן.
ב-2018 שיחק תפקיד משנה ב"אחותי קפצה כיתה" בערוץ KidZ, ובסדרת הדרמה "להעיר את הדב". בערוץ הופ, השתתף סגל באותה שנה בספין אוף של "מיכל הקטנה והמפלצות", "מיכל הקטנה והמפלצות - זמן לזוז".
"הפיג'מות"
בזמן שירותו בצה"ל כצלם צבאי, פגש סגל את אילן רוזנפלד, קובי פרג' ועודד פז, לצידם שירת בענף תרבות בחיל החינוך והנוער. השלישייה, שכיכבה בהצגה "מה קרה מלחמה" במהלך שירותם הצבאי, הזמינה את סגל לכתוב איתם מערכונים קצרים למטרה לא ברורה. חברת "טדי יזמות והפקות" הציעה לשלישייה להעלות את מופע הבמה של "מה קרה מלחמה" בסקטור האזרחי, וכעבור זמן מה הוצע להם לכתוב ולהופיע תוכנית לערוץ הילדים, "הפיג'מות", בבימוי רובי דואניאס ויואב צפיר.
דיבוב
בנוסף תרם את קולו לסדרות רבות, בהן "רגולר שואו" בתפקיד בנסון, "צבי הנינג'ה – הדור החדש" בתפקיד דונטלו, "מייטי מקס" בתפקיד מייטי מקס,"כפפת המשאלות" בתפקיד ניק מקלארי, "המומינים" בתפקיד מומין, "סאקורה לוכדת הקלפים" בתפקיד קרו, "הטיטאנים" בתפקיד רובין, "טוקיו מיו מיו" בתפקיד קייצ'רו, "בת הים הקטנה" בתפקיד פלאונדר, "חנות קטנה ומטריפה" בתפקיד סימור, "נאדי" בתפקיד נאדי, "שאמן קינג" בתפקיד מורטי, "בייבליידס" בתפקיד קאי, ו"נארוטו" בתפקיד רוק לי. כן דיבב כדמויות משניות בסדרות נוספות: "דרגון בול זי", "ג'וניפר לי", "ין יאנג יו", "טאק וכוח הג'וג'ו", "בובספוג מכנסמרובע", "רובוטריקים", "פאוור ריינג'רס", "דיג'ימון", "סיילור מון" (החל מהעונה ה-3), מונסונו, "דני פנטום", כלב חשאי", גרוויטי פולס", "התפוז המעצבן" בתור התפוז, "מקס סטיל", "הנוקמים" בתור לוקי, "סאנג׳י וקרייג" בתור סאנג׳י, "אי-שרדות אולסטארס" ו"אי-שרדות הנקמה של האי" בתור מייק ועוד. סגל גם תרם את קולו לסרטים "משפחת סימפסון - הסרט", "מעבר ליער", "עידן הקרח 2", "תפוס ת'כריש", "חלום ליל קיץ", "מכוניות 3" בתפקיד ספידי מקווין (החליף את עפר שכטר), ולסרטים "החבובות" ו"החבובות - מבוקשות" בתפקיד מיס פיגי ופוזי הדוב. סגל גם מביים ומתרגם דיבוב. בין הסדרות והסרטים שתרגם: "בובספוג מכנסמרובע", "משפחת סימפסון - הסרט", "חברים על הכוונת", "חוות הקסמים", "צעצוע של סיפור 3", "מפלצת בפריז", "החבובות" וברדלי היען ב"קומבה" ואת ג'אפר באלאדין.
ננו-צוללת
רקע
ריצ'רד פיינמן, זוכה פרס נובל לפיזיקה, בנאומו "יש שפע מקום בתחתית", עסק באפשרויות הטמונות בשליטה על החומר ברמה הננומטרית. בין היתר הציע בנאומו שבני האדם יוכלו לבנות ננו-מכונות, שתוכלנה לסדר אטומים כרצון המתכננים. כמו כן הוא דיבר על הרעיון של "לבלוע את הרופא", כשהוא מתייחס לרעיון של ננו-תרופות. יש הרואים בנאומו זה את תחילתה של הננוטכנולוגיה - טכנולוגיה של חלקיקים שגודלם מספר ננומטרים. השאיפה היא כי פיתוחים אלו יביאו לכך שהאדם לא יצטרך להגיע לרופא אלא הרופא יהיה בתוך האדם. מה שיוביל לריפוי ללא תופעות לוואי, ואפילו לריפוי מחלות שנחשבו כחסרות מרפא, כדוגמת האיידס ומחלת הנטינגטון.
בית הכנסת המרכזי במגדיאל
היסטוריה
בית הכנסת שימש לא רק כמרכז חיי הדת במגדיאל, אלא גם שיכן את הוועד המקומי, ולאחריו את המועצה המקומית. במבנה פעלה תחנה של משטרת היישובים העבריים והגג שימש כעמדת קשר ואיתות.
בית הכנסת כיום
המבנה ניצב כיום בלב הגן המשתרע בלב הכיכר האליפטית והסואנת. מדרום לו שוכן "גן מגדיאל" שבו מזרקה גדולה, וחזיתו הצפונית צופה אל רחוב סוקולוב הנמתח כציר ישר ומוביל אל כביש 531 ואל כפר סבא. אף כי חרכי הירי שעל הגג נסתמו, גם כיום שומר המבנה על חזות של מבצר. הוא רבוע ללא עיטורים, וחלונותיו גבוהים וצרים. הכניסה בצידו הצפוני מוליכה אל מבואה קטנה הנפתחת אל אולם התפילה. מעל הדלת חמישה חלונות "מדחום" צרים וגבוהים, האופייניים לסגנון הבינלאומי בארץ ישראל, ומעליהם גמלון קטן חסר עיטורים שבראשו חנוכיה. האלמנט הקישוטי היחיד במבנה הוא קרניז כפול המקיף את רובו של הגג.
עמוס הרדי
עמוס (אנדרש) הרדי (נולד ב-9 בפברואר 1942) הוא פיזיקאי ישראלי ופרופסור אמריטוס בפקולטה להנדסה ע"ש איבי ואלדר פליישמן באוניברסיטת תל אביב. מומחה למערכות אלקטרואופטיות ומערכות אלקטרוניות קוונטיות.
ביוגרפיה
בשנים 1975–1983 השתייך למחלקה לאלקטרוניקה במכון ויצמן, וכחלק מתקופה זו עבר לאוניברסיטת סטנפורד בקליפורניה בה שהה כחוקר במשך שלוש שנים כעמית בתר-דוקטורט בחסות מלגת חיים ויצמן. ב-1982 שימש כחוקר אורח במעבדות בל וב-1983 חזר לישראל ומונה כפרופסור חבר בפקולטה להנדסה ע"ש איבי ואלדר פליישמן באוניברסיטת תל אביב. בשנת 1988 קודם לדרגת פרופסור מן המניין.
נשוי לאימונולוגית בריטה הרדי והם הורים לשניים וסבים לחמישה נכדים. מתגורר בתל אביב.
WorldCat
WorldCat הוא קטלוג בין-לאומי מאוחד, בו רשומים אוספים של 71,000 ספריות הפזורות ב-112 ארצות ברחבי העולם, השותפות לפרויקט הבין-לאומי הנקרא מרכז הספריות הממוחשב און-ליין: Online Computer Library Center - OCLC.
בשנת 2006 הועלה הקטלוג לרשת האינטרנט. הרישום לאתר הוא בחינם למרות שהאתר הוא מסחרי.
סנט הלנה
סנט הלנה (באנגלית: Saint Helena) הוא אי געשי בדרום אוקיינוס האטלנטי, בשליטת הממלכה המאוחדת. האי, אחד מהמקומות המיושבים הנידחים בעולם, נמצא במרחק של כ-2,000 ק"מ מהחוף המערבי של אפריקה. מאז שנת 2009, סנט הלנה הוא חלק מהטריטוריה הבריטית "סנט הלנה, אסנשן וטריסטן דה קונה".
תחבורה ותקשורת
סנט הלנה וטריסטן דה קוניה הם מהאיים המיושבים המבודדים בעולם. הגישה אליהם אפשרית דרך הים, ומשנת 2017, אחרי פתיחת נמל תעופה בינלאומי באי סנט הלנה - גם דרך האוויר. ספינת הדואר הבריטי "סנט הלנה" משייטת בין נמלי בריטניה, האיים ודרום אפריקה. משך ההפלגה מקייפטאון שבדרום אפריקה הוא חמישה ימים, והספינה מפליגה אחת לשלושה שבועות בערך.
דמוגרפיה
במפקד אוכלוסין משנת 2008 נמנו 4,255 תושבים באי. כ-25% מהתושבים הם צאצאי מהגרים מאירופה, כ-25% נוספים מוצאם ממזרח אסיה וכ-50% הנותרים מוצאם מאפריקה ומהודו. רוב תושבי האי נוצרים, רבים מהם משתייכים לארגון עדי יהוה. בעשורים האחרונים מתאפיינת הגירה מהאי לבריטניה ולאיי פוקלנד, בעיקר מתוך אילוצי תעסוקה. במפקד אוכלוסין קודם, ב-1998, נמנו באי 5,157 תושבים.
דקל נור
הפרי
צורתו של הפרי היא מלבני, באורך של ארבעה עד שישה סנטימטרים ובעל חריץ לכל אורכו המזכיר וריד מרקמם הפרי הוא בשרני, רך ומתוק כאשר הטעם והמרקם דומים לדבש. הרכבו התזונתי הוא 295 קלוריות, גרם חלבון, 34 גרם פחמימות, 0.1 גרם שומן ו-320 מ"ג אשלגן וכמו כן הוא מכיל ויטמין C וויטמין A.
רפי אליהו
קריירה
עם הפועל באר שבע זכה אליהו בשתי אליפויות המדינה בכדורגל בשנים 1975 ו-1976, תחת הדרכתו של המאמן אמציה לבקוביץ'. בשנים אלו היה בין השחקנים הבולטים בקבוצה ושילב, לדברי מאמנו באותה עת, "כישרון עם עבודה קשה. יהודי לא קל, אבל לוקאל פטריוט מן המעלה הראשונה". בעונת 1975/1974 הצטיין במיוחד וזכה במקום השני במשאל בין כדורגלני הליגה הלאומית שנערך על ידי עיתון "מעריב" לבחירת שחקן השנה.
גזע (אדם)
על פי הפסיכולוגיה האבולוציונית הסיבה לחלוקה על פי צבע עור טבועה בנפש האדם: הצורך באבחנה בין "אנחנו" ל"הם", וצבע עור פשוט קל לראות.
עליית האסכולה הביולוגית
לקראת סוף המאה התפתחה גם תפיסה דינמית של גזע, בניגוד לזו הסטאטית של טיפוס קבוע. לפי תורה זו גזעים חדשים נוצרו מגזעים קיימים, גזעים נעלמו ואחרים התמזגו זה עם זה, כל זאת בעיקר בעקבות השפעות סביבתיות. אחת ממקדמיה של תפיסה זו היה חוקר הטבע האנגלי צ'ארלס דרווין, שהראה בספרו החשוב "מוצא המינים" כי אין בטבע טיפוסים קבועים. דרווין האמין כי גזעים, או תת-מינים, הם קטגוריות גאוגרפיות.
הגזע הארי
בשנת 1899 הוציא לאור בשפה הגרמנית יוסטון סטיוארט צ'מברלין, גרמנופיל בריטי, את ספרו המפורסם "יסודות המאה ה-19" (Die Grundlagen des Neunzehnten Jahrhundrets). בספרו זה העמיד צ'מברלין את ההיסטוריה האירופית כמאבק בין "הגזע הארי" ל"גזע השמי".
ביקורת "פנימית"
כאמור, על אף שהחלוקות הראשוניות של האנושות לגזעים על פי אמות מידה ביולוגיות לא טענו להיררכיה בין הקטגוריות הגזעיות, הרי שהתפתחות השימוש המושג לקראת סוף המאה ה-19 וראשית המאה ה-20 הובילו להיווצרותן של תורות גזע שונות. כתוצאה מכך נוצרו תאוריות גזע חלופיות, שעל אף שהן מכירות בקיומם של גזעים, הם מייחסות לקיום זה משמעות אחרת, אינקלוסיבית ולא אקסקלוסיבית.
היסטוריזציה והבניה חברתית
בשנת 1990 לקחה ברברה פילדס את הביקורת אודות השימוש במושג הגזע צעד נוסף קדימה. לטענתה, לא רק שלגזע אין קיום ביולוגי ממשי, והוא אינו אלא תוצאה של הבניה חברתית, אין לו גם קיום עצמאי משלו כמושג בעל היסטוריה. לשיטתה של פילדס החשיבה בקטגוריות של גזע אינה אלא אמצעי להסביר ולהצדיק מציאות של ניצול ושיעבוד. לדידה לא רק שהקטגוריזציה לגזעים, ולמעשה ייחוס תכונה זו לאפריקנים בלבד, שימשה להצדקת העבדות במציאות היסטורית בה בני אדם שועבדו לחלוטין לשם הפקת רווח מכוח עבודתם, אלא שגם בהווה חשיבה בקטגוריות שכאלו אינה אלא אמצעי להשלטת סדר במציאות חברתית מורכבת. למונח גזע אין קיום משל עצמו, והוא ממשיך להיות רלוונטי משום שמשתמשים בו, גם אם מתוך כוונות נאצלות. כך גם הבורים, הגזענים ואנשי האקדמיה חוקרי הניצול והאפליה הגזעית כולם כאחד חוטאים בהסתמכותם על אותן הנחות מוקדמות בדבר קיומם של גזעים.
תרומת המחקר הגנטי
מרבית רצף ה-DNA אינו רצף מקודד (כלומר גנים או אזורי בקרה שלהם), ועל כן פולימורפיזמים המופיעים ברצפים שאינם מקודדים, אינם משפיעים על תכונות כלשהן. פולימורפיזמים המופיעים בתוך גנים, יכולים לשנות את צורת הביטוי של התכונה וליצור שוני בין בני אדם ובין אוכלוסיות. למרות זאת, השוואת קבוצות מוצא שנוצרו באמצעות ניתוח גנטי לקבוצות אנושיות המסווגות כ"גזע" בשיח העממי המקובל על פי גוון העור ותווי הפנים (כגון "הגזע השחור"), העלתה כי קשר זה אינו חזק באופן עקבי. בשיח המחקרי הגנטי לא נפוץ השימוש במונח "גזע", ומקובל להתייחס לקבוצות האנושיות כ"אוכלוסיות" או כ"קבוצות מוצא" או "קבוצות אתניות".
צמח צמריון
פעילות פוליטית (לפני קום המדינה)
הוא שימש כפעיל חברתי-ציוני-חינוכי במחנה העקורים ברגן-בלזן, שם הכיר את רעייתו פנינה בת יצחק אלחנן (הכהן) קגן, שהייתה ניצולת שואה מווילנה. הם נישאו בשנת 1947 במינכן שבגרמניה.
השכלה
בשנת 1951 חזר ארצה עם רעייתו פנינה, השתקע בטבריה, בה נולדו בנותיהם גניה ודליה, שנקראו על שם הוריו שנספו בשואה.
אייר גרינלנד
אייר גרינלנד (באנגלית: Air Greenland) היא חברת התעופה הלאומית של גרינלנד שבסיסה בנמל תעופה בעיר הבירה נוק. החברה מפעילה טיסות סדירות לקופנהגן, שירותי אוויר לכל העיירות בגרינלנד (בעלות נמל תעופה) בעזרת מטוסים ומסוקים, טיסות שכר, מונית אוויר, טיסות מיוחדות, אמבולנס אווירי, חיפוש וחילוץ. צי המטוסים של החברה צבוע כולו באדום כדי שיהיה בולט לעין במזג אוויר השורר באזור וכדי שבמידה ומטוס/מסוק מתרסק יהיה יותר קל למצוא אותו.
נחלה (תנועה)
המשא ומתן של ממשל אובמה
ב-2 באוקטובר התקיים כנס בבנייני האומה בהשתתפות כ-5,000 איש, יחד עם שרים, חברי כנסת, רבנים, ראשי רשויות ביו"ש ואנשי ציבור נוספים, בקריאה להפסיק את המשא ומתן. בכנס דיברו: הרב חיים דרוקמן, הרב דב ליאור, הרב שמואל אליהו, יריב לוין, ציפי חוטובלי, זאב אלקין, איילת שקד, יולי אדלשטיין, אורית סטרוק, גרשון מסיקה, הרב אלי בן דהן, נפתלי בנט, דוידי פרל, בני קצובר, אריה אלדד, ראשי תנועת נחלה הרב משה לוינגר ודניאלה וייס, ואישים נוספים.
תוכנית השלום של טראמפ
ב-10 ביוני התקיימה הפגנה בגן העצמאות בירושלים תחת הכותרת "לא לתוכנית טראמפ!". בהפגנה דיברו המתנחלים אליקים העצני ובנו בועז העצני, ראשי תנועת נחלה דניאלה וייס וצבי אלימלך שרבף, ראש "ועד מתיישבי השומרון" בני קצובר, יו"ר "פורום קפה שפירא" גלי בת חורין, המתנחל הרב עוזי שרבף ועוד. בהפגנה נטען כי תוכנית טראמפ היא "סוכריה שעטופה ברעל", כלומר ניסיון לפתות את מדינת ישראל ואת ההתיישבות להחיל ריבונות על 30% משטחי יהודה ושומרון בתמיכת ארצות הברית, בתמורה להקמת מדינה פלסטינית בשאר השטח.
עצרת הימין הגדולה בכיכר רבין
ביום ראשון, 15 במרץ 2015 התכנסו בכיכר רבין עשרות אלפי אנשים לעצרת בחירות הקוראת לבנייה ביהודה ושומרון. בעצרת השתתפו ראש הממשלה בנימין נתניהו, יו"ר מפלגת הבית היהודי נפתלי בנט, יו"ר מפלגת יחד אלי ישי, שר התחבורה ישראל כץ,השר לעניינים אסטרטגיים יובל שטייניץ, חברי הכנסת מירי רגב, זאב אלקין ובני בגין.
היציאה למרחבים וגרעיני ההתיישבות
בתנועה החלו בגיבוש גרעיני משפחות להתיישבות המיועדים לעליה לקרקע והקמת יישוב חדש בנקודה מוגדרת מראש. הגרעינים פועלים לחבר את תושבי היישובים הסמוכים אל השטח המיועד לקראת העלייה לקרקע, והשאיפה היא לעלות עם ציבור גדול הקורא לממשלה לאשר את הקמת היישוב.
אביתר
ביוני 2021 נחתם הסכם בין שר הביטחון בני גנץ למתיישבים, על פיו התושבים יתפנו מבתיהם, צה"ל יישאר לשמור על המקום, יתבצע סקר קרקע על ידי המנהל האזרחי, ואם יתברר שמדובר באדמות מדינה היישוב יוסדר. באוקטובר 2021 הסתיים סקר הקרקעות ונמצא כי מדובר באדמות מדינה, אך הסדרת היישוב שהובטחה לתושבים עוד לא התקיימה.
הסכם לכבוד הדדי
ההסכם חובר על ידי הרב אלישיב קנוהל, הרב ד"ר דוד בן זזון והטוענת הרבנית ד"ר רחל לבמור, בהתייעצות עם מומחים - ביניהם דיינים, שופטים, משפטנים, אקדמאים, פסיכולוגים וארגונים לשינוי חברתי. ההסכם קיבל את הסכמתו של הרב זלמן נחמיה גולדברג בשעתו. ההסכם תורגם לשפות שונות ולהסכם המקורי נוסף סעיף כדי להעניק להסכם אפשרות אכיפה בינלאומית כאשר אחד מבני הזוג אינו גר בישראל בעת הצורך לממושו. במקרה זה ההסכם הופך להסכם בוררות כאשר הבורר הממונה הוא "בית הדין דאמריקא" הממוקם בניו יורק, ארצות הברית. ההסכם שכולל סעיף זה מצוי בעברית, באנגלית, ברוסית, בצרפתית ובספרדית.
אדל
אדל לורי בלו אדקינס MBE (באנגלית: Adele Laurie Blue Adkins; נולדה ב-5 במאי 1988) המוכרת בשמה הפרטי אדל, היא זמרת-יוצרת, מלחינה ופזמונאית בריטית. זוכת פרס האוסקר, פרס גלובוס הזהב, 16 פרסי גראמי, 19 פרסי המוזיקה של בילבורד, 9 פרסי המוזיקה הבריטית, 5 פרסי המוזיקה האמריקאית ועוד עשרות פרסים נוספים אחרים. ידועה גם בקולה הייחודי ובזכות הצלחה מסחרית נדירה, נחשבת לאחת הזמרות המצליחות והפופולריות ביותר בעשור הראשון והשני של המאה ה-21.
2015–2017: 25
ב-20 בנובמבר, יצא אלבומה השלישי, 25. האלבום, שהציפייה אליו הייתה גבוהה מלכתחילה, שבר שיאי מכירות עולמיים. כבר בשבוע הראשון ליציאתו מכר בארצות הברית למעלה מ-3 מיליון עותקים ובכך שברה את שיאה של להקת אן סינק עם אלבומם No Strings Attached (שמכר 2.4 מיליון עותקים). יציאת האלבום החזירה את אדל לקדמת הבמה לאחר שבשנים שקדמו ליציאת האלבום (2013–2015), העדיפה אדל לקחת פסק זמן מהקריירה שלה ולהשקיע את זמנה במשפחתה. נכון לספטמבר 2017, מכר האלבום למעלה מ-25 מיליון עותקים.
ב-22 במאי 2016, בטקס פרסי המוזיקה של בילבורד, זכתה אדל ב-5 פרסים מתוך 8 מועמדויות, ביניהם הפרס החשוב של הערב "אמן השנה", והציגה סינגל ווידאו קליפ חדש - "", בעוד שהייתה באירופה בסיבוב ההופעות "Adele Live 2016". ביומו הראשון, הקליפ של השיר "Send My Love" הגיע ללמעלה מ-4.1 מיליון צפיות ביוטיוב.
חיים אישיים
נכון לשנת 2020, הונה של אדל מוערך בכ-135 עד 190 מיליון דולר.
פרשת קאדי
לקריאה נוספת
Posch, A. (2009). The Kadi Case: Rethinking the Relationship between EU Law and International Law. Colum. J. Eur. L. Online, 15, 1-83.
קישורים חיצוניים
Kadi v. Council and Commission
מגנט
מגנט, או מגנט קבוע, הוא גוף או חפץ המשרה סביבו שדה מגנטי. הוא נקרא על שם המקום בו נתגלה מחצב המושך אליו ברזל ביוון הקדומה - בקרבת מגנסיה שבאיוניה (דרום-מערב טורקיה של היום), וכונה, משום כך, ביוונית מגנס.
הסבר טכני
מגנט קבוע הוא חפץ העשוי חומר פרומגנטי כגון ניקל או ברזל שעבר תהליך של מגנוט. כל אטום בחומר פרומגנטי יוצר סביבו שדה מגנטי, והשדה המגנטי הכללי הוא סופרפוזיציה (חיבור) של השדות הללו. כאשר סידור האטומים בחומר אקראי מבטלים שדותיהם המגנטיים זה את זה. תהליך המגנוט גורם לכך שבהשפעת שדה מגנטי חיצוני חזק המופעל לזמן מוגבל מסתדרים אטומי החומר כשהשדות המגנטיים שלהם מצביעים באותו הכיוון, ונשארים כך לאורך זמן. עוצמת השדה המגנטי של מגנטים קבועים העשויים מסגסוגת נאודימיום, ברזל ובור יכולה להגיע עד 1.4 טסלה. מגנטים קבועים מסגסוגת זו הם החזקים ביותר הידועים כיום.
קטבי המגנט
כאשר חותכים או שוברים מגנט לרוחב (במיקום שבין שני הקטבים) הופך כל אחד משני החלקים למגנט בפני עצמו (בעל עוצמה פחותה) אשר לו שני קטבים מנוגדים.
סוחומי באסקט
בעונת 2011/12 השתתפה הקבוצה לראשונה במוקדמות היורוצ'לנג', אך הפסידה לקבוצת מינסק 2006 בסיכום שני מפגשים. בסיום העונה שוב הגיעה הקבוצה עד לחצי גמר הפלייאוף ושוב נוצחה על ידי ארמייה טביליסי.
סיגל מגן
סיגל מגן (נולדה ב-1964) היא סופרת, משוררת, ציירת ומלחינה ישראלית.
ביוגרפיה
מגן נולדה בחיפה וגדלה בקריית חיים. כיום היא תושבת שוהם.
ניגריה במשחקים האולימפיים
היסטוריה
בשנות ה-80 החלה ניגריה להגיע להישגים גבוהים יותר. באולימפיאדת לוס אנג'לס (1984) זכה המתאגרף פיטר קונייגוואצ'י במדליית כסף, ורביעיית השליחים ב-400X4 מטרים הגיעה למקום השלישי. ארבע שנים אחר כך, באולימפיאדת סיאול (1988), הסתפקה רביעיית השליחים במקום השביעי.
לפי אולימפיאדה
באולימפיאדות הקיץ:
נעם פרנק
תיאטרון
שיחק בהצגות: "מסעות אודיסאוס" "מי כמוני" "רומיאו ויוליה" בתיאטרון "גשר" ובהצגות "קוריולנוס", "לבד בברלין" ו"שייקספיר מאוהב" בתיאטרון "הבימה".
צוללת גרעינית
היסטוריה
הצוללת הגרעינית הראשונה הייתה הנאוטילוס (Nautilus), אשר הושקה בשנת 1954. היא יכלה להישאר מתחת לפני הים לתקופות של עד ארבעה חודשים. הבניה של הנאוטילוס התאפשרה לאחר פיתוח מוצלח של מערכת הנעה גרעינית על ידי קבוצת מדענים ומהנדסים באגף הכורים הימיים של הוועדה לאנרגיה אטומית של ארצות הברית תחת פיקודו של אל"ם היימן ריקובר. האישור לבנות את הצוללת הגרעינית הראשונה ניתן על ידי הקונגרס של ארצות הברית בחודש יולי 1951. הכור נבנה על ידי וסטינגהאוס. את ניפוץ בקבוק השמפניה על חרטום הצוללת בעת ההשקה ביצעה רעיית הנשיא, מימי אייזנהאואר וב־17 בינואר 1955 החלו ניסויי הים של הצוללת. אורך הצוללת היה 320 רגל (כ־97.5 מטרים) ובנייתה עלתה כ־55 מיליון דולרים.
אדולף אייכמן
ראש "המחלקה היהודית"
בקיץ החלו גם ניסויי המתת המונים בגז, ולשם כך ביקר אייכמן במחנה ההשמדה אושוויץ ודן עם מפקדו, רודולף הס, בהיבטים הטכניים של העניין. בסתיו אותה שנה עדכן היידריך את אייכמן על הכוונה לחסל את כל היהודים באירופה ובהתאם לכך הוציא הימלר באוקטובר צו שאסר על כל הגירה יהודית מרחבי הרייך ונקבעו מועדי המשלוחים הראשונים של יהודי גרמניה להשמדה במזרח. באותו חודש הועלה אייכמן לדרגת אובר-שטורמבאנפיהרר.
באוטוביוגרפיה שלו סיפר רודולף הס כי הוא וחבריו חטפו פיק ברכיים כל אימת ששלחו ילדים לתאי הגזים, אולם מי שנזף בהם והסביר להם בלהט את חשיבות העניין היה אייכמן. הס כתב שאייכמן הסביר לו שדווקא את הילדים צריך להרוג קודם, משום שאין שום הגיון בכך שהורגים דור של מבוגרים ומשאירים בחיים דור של נוקמים אפשריים, שיכולים אחר כך להקים את הגזע הזה מחדש.
החיפושים אחריו
איסר הראל, ראש המוסד, שלח מישהו לבדוק את המידע, אך לא הצליח לאתר את אייכמן. כעבור שנתיים, בעקבות מידע שמסר גרהרד קלאמר, גרמני ששהה זמן רב בארגנטינה פנה באואר שוב אל המוסד, הפעם עם שם וכתובת. סוכני המוסד הגיעו אל הכתובת שהתקבלה מבאואר, אולם השכנים סיפרו שהמשפחה עברה דירה ומישהו מהם סיפר שהיא עברה לסביבת רחוב גריבלדי.
לכידתו, משפטו והוצאתו להורג
ב-1960 נלכד אייכמן במקום מגוריו בבואנוס איירס על ידי "המוסד", בפעולה שתוכננה ובוצעה בפיקודו של ראש "המוסד", איסר הראל. בפעולה השתתפו, בין השאר, רפי איתן, אברהם שלום (סגן מפקד המבצע), צבי מלחין, יהודית נסיהו, צבי אהרוני, יעקב גת ויונה אליאן, שהיה הרופא המרדים שהרדים את אייכמן. אייכמן נחטף ב-11 במאי, והובא לישראל בחשאי ב-21 במאי.
הוצאה להורג
זו הייתה הפעם היחידה בתולדות מדינת ישראל שגזר דין מוות, שנגזר על נאשם במשפט פלילי בהליך תקין, הוצא לפועל (מאיר טוביאנסקי הוצא להורג בישראל במשפט שדה ועמד במרכז פרשת טוביאנסקי שנושאת את שמו). לפני תלייתו, קרא אייכמן: "תחי גרמניה! תחי ארגנטינה! תחי אוסטריה! לעולם לא אשכח אתכן!".
קיטיארה אות-מאטר
קיטיארה היא לוחמת ומצביאה מוכשרת, חסרת עקרונות ומעצורים. כוח המניע העיקרי של הדמות היא שאפתנות.
השנים הראשונות
קיטיארה לקחה חלק עיקרי בגידול התאומים, תפקיד שהלך וגדל לאור מחלתה המתמשכת של אמהּ. כאשר הייתה קיטיארה בת 13 היא חברה להרפתקן מפוקפק בשם אורסה וכנופייתו. אורסה היה בעל קשר לאביה וקיטיארה רצתה לנצל את ההזדמנות כדי ללמוד על גורלו של אביה. במהלך מסעה עם הכנופיה היא השתתפה בשוד שהסתבך ולבסוף ננטשה. לאחר מכן עבדה קיטיארה מספר חודשים בפונדק בכפר נידח לפני שחזרה למרגוע.
אוריאל חפץ
אוריאל חפץ (29 באפריל 1922 - 18 בדצמבר 1978, י"ח בכסלו תשל"ט) היה איש אצ"ל וקצין בצה"ל שנודע בשל יוזמותיו למען ביטחון המדינה, בפרט כהוגה רכבל הר ציון. מעוטר עיטורי צה"ל ובעל ציון לשבח במסגרת פרס ביטחון ישראל.
ביוגרפיה
הצטרף לארגון האצ"ל, ונטל חלק בבניית סליקים ובפיתוח אמצעי לחימה. בתחילת 1944 השתתף במתקפת האצ"ל על המטה הארצי של הבולשת הבריטית במגרש הרוסים, לאחר הפעולה, נתפס והועבר למחנה המעצר בלטרון ולכלא עכו. משם הוגלה עם חברי מחתרות אחרים אל מחנות המעצר באפריקה, שם פיתח אמצעי מילוט שסייעו למספר עצורים להימלט ולשוב לארץ ישראל. לאחר שחרורו ממעצר, הצטרף לכוחות ההגנה על ירושלים, ומונה לקצין ההנדסה של חטיבת עציוני.
מסילת הרכבת חוצת סהרה
חלופות המסילה
כמו כן נבחנו מספר חלופות למסלול המסילה: מערב אלג'יריה, מרכזה ומזרחה כשלכל חלופה היתרונות והחזרונות שלה. בסופו של דבר הועדפה החלופה המרכזית שעברה בשטח מישורי יחסית ודרשה השקעה נמוכה יותר.
מלחמת העולם השנייה
אורך המסילה המתוכנן היה כ-3,700 ק"מ (כולל הסתעפיוית) והיעדים שהוצבו לחברה היו מאוד אגרסיביים והתייחסו להספק סלילה של כ-500 ק"מ בשנה (כ-1.5 ק"מ ביום) כשבקצב זה זמן הסלילה המשוער היה 6–7 שנים. אורך המסילה היה ארוך מהמתוכנן וזאת לאחר שהוחלט לעקוף מכשולים קרקעיים כדי להימנע מעבודות תשתית על גשרים וחפירים. התוכנית הייתה להניח את הפסים על גבי סוללה נמוכה כדי למנוע סחיפה ולהשתמש באבנים שיאספו מהסביבה.
כח העבודה
בשלהי 1942, לאחר כיבוש אלג'יריה על ידי בעלות הברית שופרו תנאי העובדים והוצעה לפועלים הספרדים אופציה לעבור למקסיקו אולם רובם העדיפו להישאר באלג'יריה.
תשתיות וציוד נוסע
לרכישת קרונות וקטרים פנתה חברת הבנייה לחברה האמריקאית קטרפילר. על אף היותו של משטר וישי בצד המתנגד לבעלות הברית הסכימה ממשלת ארצות הברית, בראשות הנשיא פרנקלין רוזוולט, לאשר את המכירה למען קידום הפיתוח באפריקה. במקביל פנתה החברה לפורטוגל כדי לרכוש ציוד יד שנייה.
קרלוס סלים
עסקיו
בשנת 2013 פרסם המגזין "פורבס" את רשימת המיליארדרים השנתית שלו. קרלוס סלים נמצא בה במקום הראשון, עם הון המסתכם ב-72 מיליארד דולר. בשנים 2014 ו-2015 הוא דורג במקום השני, אחרי ביל גייטס.
סטייפן שטיינר
סטייפן שטיינר נולד בעיירה דוניה סטוביצה. אביו היה וטרינר וחבר במפלגת האיכרים של קרואטיה. ב-1929 עברה המשפחה לזאגרב, סטייפן למד רפואה באוניברסיטת זאגרב והתמחה בקרדיולוגיה. לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית שנשלטה על ידי האוסטאשה, נעצר שטיינר והובל למחנה מעצר בזאגרב. בהמשך, הועברו שטיינר ורעייתו ד"ר זורה גולדשמידט-שטיינר ביחד עם קבוצת רופאים יהודים לאזור בוסניה ומשם נמלטו והצטרפו לכוחות הפרטיזנים של טיטו. סטייפן שטיינר נפגש עם יוסיפ ברוז טיטו בעיר יאיצה ובין 1943 ל-1947 היה רופאו האישי. במקביל, רעייתו זורה, שהייתה כירורגית, הקימה וניהלה מספר צוותי מנתחים ביחידות הפרטיזנים השונות בדרגת קולונל.
מירי רגב
קריירה צבאית
בשנת 2002 הועלתה לדרגת אלוף-משנה ומונתה לסגנית דוברת צה"ל. לאחר שלושה חודשים מונתה למרכזת מערך ההסברה בלשכת ראש הממשלה במסגרת ההיערכות לקראת מלחמת עיראק, לאחר מכן יצאה לחופשה ארוכה, שבסיומה, בשנת 2004, מונתה לצנזורית הראשית לעיתונות ולתקשורת. עם מינויו של רב-אלוף דן חלוץ לרמטכ"ל, מונתה לדוברת צה"ל (ב-2 ביוני 2005). רגב הייתה האישה השנייה שמילאה את התפקיד ברציפות (החליפה את תת-אלוף רות ירון), והראשונה מדוברי צה"ל שצמחה מתוך חטיבת דובר צה"ל עצמה.
חברת הכנסת
בהפגנה שנערכה בתל אביב נגד מסתננים מאפריקה, אמרה כי "הסודנים הם סרטן בגוף שלנו - נעשה הכול להחזיר אותם בחזרה למקום מוצאם. לא נאפשר לאנשים לבוא לחפש עבודה בארץ ישראל". על משפט זה נעשו פרודיות רבות, בין היתר צוטט במערכון של היהודים באים. היא הדגישה בריאיון לאחר מכן כי היא אינה מעודדת אלימות. רגב כינסה דיון מיוחד של ועדת הפנים בנושא מקורות המימון של ארגוני הסיוע לפליטים, שלדבריה מעוניינים לשנות את האופי היהודי של מדינת ישראל.
שרת התרבות והספורט
בבחירות המקדימות לרשימת הליכוד זכתה למקום ה-5 ברשימת המפלגה לכנסת ונבחרה לכנסת ה-20. עם הקמת ממשלת ישראל ה-34 מונתה לשרת התרבות והספורט ונכנסה לתפקידה במאי 2015.
לאחר שאמרגן פרטי סיכם על משחק ידידות בין נבחרת ארגנטינה בכדורגל לנבחרת ישראל, שיערך בחיפה, פעלה רגב להעברת המשחק לירושלים, והקצתה לכך 2.7 מיליון ש"ח מתקציב חגיגות ה-70 למדינה. לאחר קמפיין BDS נגד קיום המשחק בישראל, שכלל איומים ברצח על כוכב ארגנטינה ליונל מסי, החליטה נבחרת ארגנטינה לבטל את המשחק. שר החוץ של ארגנטינה אמר שהעברת המשחק לירושלים היא שגרמה לביטול. בעקבות הביטול ספגה רגב ביקורת בישראל.
בכנסת ה-24
בכנסת ה-24 נמנתה, ככל חברי מפלגתה, עם האופוזיציה. באוגוסט 2021 נמנתה עם העותרים לבג"ץ נגד החלטת הכנסת על הרכב ועדותיה. ב-23 במאי 2022 התנגדה להצעת החוק 'ממדים ללימודים', וטענה בישיבת סיעת הליכוד כי "החלטנו שאנחנו אופוזיציה לוחמת ואנחנו רוצים להפיל את הממשלה הזו, אז אין כאבי בטן. אין כאבי בטן למקרי אונס, ואין כאבי בטן עם נשים מוכות ואין כאבי בטן עם חיילים." דבריה עוררו סערה ציבורית.
ניצן (פירושונים)
אישים ששם משפחתם ניצן:
מג'דל שמס
היסטוריה
מהקמת סוריה ב־1946 ועד 1967 היה היישוב חלק מסוריה. בשנת 1951 נעצרו כ־20 מתושבי הכפר באשמת ריגול לטובת ישראל על ידי שליט סוריה, אדיב שישכלי, שרדף את הדרוזים. במשפט שנערך להם נגזר עליהם גזר דין מוות, אך זה הומתק למאסר עולם בעקבות הדחתו של שישכלי מאוחר יותר. לאחר מלחמת יום כיפור הומתק עונשם, הקבוצה שוחררה והותר לה לגור בכפר דרוזי בסביבות דמשק, וכעבור זמן נוסף הורשו גם לחזור למג'דל שמס.
במהלך מלחמת יום הכיפורים באוקטובר 1973 הופצץ היישוב פעמים רבות ו-10 מתושביו נהרגו.
מידע כללי
לאחרונה החלה מגמה של פיתוח תיירות והשכרת צימרים, ובמקום אף נבנה מלון הבוטיק "נרקיס", ובעין אל תינא - עמק התאנים - הסמוך ל"גבעת הצעקות" שבמבואות הכפר, ממוקמת מסעדה המגישה אוכל דרוזי מסורתי אותנטי, מלבד מסעדות ואטרקציות נוספות המיועדות לתיירים.
דוד "הכי טוב"
רקע
באוקטובר 2003 החל להתנהל מסע פרסום של "ביטוח תשעה מיליון", ובמהלכו הוצגה דמותו של אדם תמים ואופטימי בשם "דוד הכי טוב", שאינו מודאג מהצרות הפוקדות אותו, וברגעים הכי קשים הוא סומך על חברת הביטוח שלו. את האיש האופטימי גילם השחקן משה איבגי, אשר הופיע בתשדירי טלוויזיה בסדרת סצנות קצרות הכוללות תקלות בלתי צפויות בשגרת חייו, ומסתיימות בסיוע חברת הביטוח. הפרסום לווה בקמפיין תקשורתי רב-ערוצי המורכב מפרסומות טלוויזיה, רדיו, אינטרנט ועוד, בהיקפים גדולים בקנה מידה ישראלי ובהשקעה המוערכת ב-30 מיליון ש"ח. כך, למשל, בערוצי הטלוויזיה שודרו 1,300 תשדירים בתקופה של ארבעה חודשים בלבד. הקמפיין שנמשך למעלה משלוש שנים נחשב לארוך ביותר בתולדות הפרסום הישראלי, ואף דורג כאחד מהקמפיינים המוצלחים ביותר לתקופתו.
פסק הדין
השופט שפירא פסק כי דבש זכאי לפיצויים והורה לחברות לספק לתביעה נתונים לגבי הרווחים שהופקו כתוצאה מהשימוש בפרסומות המפרות. בשנת 2008 קבע השופט את סכום הפיצויים: 400 אלף שקל. מאז, נקראה הדמות בפרסומות "דוד" סתם, ללא שם משפחה או כינוי.
גרשום הרפנס
פעילות ספרותית
בערוב ימיו כתב הרב הרפנס ספר ביוגרפיה "עפעפי שחר"- גורלו של דור במבט אישי. ב-2015 יצא הספר לאור, באמצעות בנו, עו"ד יצחק הרפז. בספר שוזר הרפנס את סיפור חייו, בתקופת ילדותו ואת סיפורו האישי כיצד שרד את שואת יהדות הונגריה ומיד לאחריה נרתם לפעילות ציבורית למען ניצולי השואה ועד לעלייתו לארץ עם קבוצת יתומי שואה. בהמשך הספר מתעד הרפנס מסע שערך בשנות ה-60 בקהילות היהודיות באירופה.
יוסיף שומליאנסקי
שנותיו הראשונות
יוסיף שומליאנסקי נולד, אולי בסביבות שנת 1643, במשפחה רוטנית אורתודוקסית אדוקה. אביו, אווסטאכי שומליאנסקי, היה ראש הכפר הושיב ותרם בזמנו שלושת אלפי זלוטי למנזר הושיב. סבתו הייתה בת למשפחת רוז'נטובסקי, צאצאים לשושלת האצילים סאס. בצעירותו שומליאנסקי שירת בצבא הפולני והשתתף כקפטן בקרבות על ידי צ'ודנוב בספטמבר 1660. באותה תקופה התיידד עם המצביא יאן סובייסקי.לפי מקורות אחדים שומליאנסקי התחתן עם האצילה הקתולית הלנה יבלונסקה. כמו כן בשירות הצבאי נאלץ לקבל שירותי דת מכמרים קתולים וכך התוודע לדת הקתולית ב-1670
פרדריק בנטינג
קורות חיים
פרדריק בנטינג נולד באונטריו והתחנך בעיר אליסטון. סיים לימודי רפואה באוניברסיטת טורונטו ב-1916. בסיום לימודיו התגייס לצבא הקנדי ושירת כמנתח במלחמת העולם הראשונה בצרפת. בשנת 1918 נפצע בקרב וזכה לציון לשבח על גבורה תחת אש. לאחר שחזר לקנדה, המשיך במקצוע הרפואה ואף לימד אורתופדיה. בשנת 1922 התמנה כחוקר בתחום הרפואי באוניברסיטת טורונטו.
המצור על דוברובניק
נזקי המצור
הנזק לעיר היה ניכר והוערך בכמעט 10 מיליון דולר. 563 מ-824 בנייני העיר העתיקה נפגעו (יותר משני שלישים), ותשעה בניינים עלו באש ונהרסו לחלוטין. חומות העיר לבדן ספגו 111 פגיעות ישירות. בשל הפגיעה החמורה בגגות הרעפים הנטויים של העיר היה הצורך בשיקום הנזקים מיידי, בעיקר כדי למנוע את הצפת הבניינים בגשמי החורף שעמד בפתח. עוד הוחלט שלטובת שימור אופייה של העיר, ייערך השיקום בטכניקות מסורתיות ותוך שימוש בחומרי בנייה מסורתיים. עם זאת, רעפי העיר הישנים יוצרו במפעלי קופרי (Kupari) שכבר לא היו קיימים, ולא ניתן היה להשיג רעפים באיכות צבע זהה לקיימים. בשל הדחיפות נעשה שימוש ברעפים ממספר מקורות שונים, ומאז מוחלפים רעפיהם המסורתיים של בתי העיר ברעפים מודרניים כדי להשיג אחידות בגווניהם. בעיה דומה התעוררה בעניין ריצוף הגיר של רחובות העיר, וכדי להתגבר עליה נעשה שימוש באבן גיר ממקורות לא מסורתיים במקומות בהם אבן זו אינה חשופה לעין. עד 1999 הושקעו בשיקום העיר למעלה מ-7,000,000 דולר, וכבר לא ניכרים בה נזקי המלחמה.
אליפסואיד פואנסו
רקע: צירים ראשיים של גוף
אחד המשפטים המרכזיים של האלגברה הליניארית מראה שכל מטריצה סימטרית ממשית ניתנת ללכסון אורתוגונלי; עובדה זאת מפשטת את הטיפול בגופים כלליים במידה ניכרת, משום שהיא מראה שאת תכונות האינרציה הסיבובית של כל גוף, תהיה צורתו והתפלגות המסה אשר תהיה, ניתן לתאר בעזרת מערכת צירים קרטזית שציריה הם הוקטורים העצמיים של המטריצה המקורית. הווקטורים העצמיים הללו מכונים "צירים ראשיים" של הגוף והערכים העצמיים המתאימים להם מכונים "מומנטי התמד ראשיים".
אילוץ התנע הזוויתי
מאחר שהמכפלה הסקלרית של ו- \mathbf{L} קבועה, ו-\mathbf{L} בעצמו קבוע, לוקטור המהירות הזוויתית  יש רכיב קבוע בכיוון וקטור התנע הזוויתי \mathbf{L}. עובדה זו מטילה אילוץ שני על הווקטור ; במרחב המוחלט (כלומר במערכת המעבדה), הוא חייב להימצא על מישור בלתי משתנה (באנגלית: invariable plane) המוגדר על ידי המכפלה הפנימית שלו עם הווקטור השמור \mathbf{L}. הווקטור הנורמלי למישור הבלתי משתנה מקביל ל-\mathbf{L}. המסלול שמשרטט וקטור המהירות הזוויתית על המישור הבלתי משתנה מכונה herpolhode.
יציבות הכיוונים של התנע הזוויתי במערכת הגוף
מכיוון שכיוון התנע הזוויתי קבוע במערכת המעבדה בעוד שאוריינטציית האליפסואיד קובעת למעשה את אוריינטציית הגוף במערכת המעבדה, בעבור וקטורי תנעים זוויתיים הסמוכים לציר הביניים תתפתח תופעה של מעין התנדנדות של הגוף, המכונה "אפקט דזניבקוב". הסרטון משמאל, מתאר ניסוי בתנאי כבידה אפסיים שנערך בחלל, המדגים את האפקט.
איציק שמולי
מחאת האוהלים
שמולי הוביל את הקו שדגל בהידברות עם נציגי הממשלה לצד פעולות המחאה: בניגוד לחלק ממנהיגי המחאה האחרים, סבר כי יש להשתמש בעוצמה הפוליטית שהתהוותה לכדי תוצאות והחלטות של הדרג הפוליטי. ב־4 בספטמבר החליט על פירוק כל מאהלי ארגוני הסטודנטים, ושינוי אופי המחאה להידברות עם הממשלה. הוא עמד בראש משלחת ראשי הסטודנטים שנפגשה עם חברי ועדת טרכטנברג, אך עם פרסום מסקנותיה מתח עליהן ביקורת, וקרא להמשיך בפעולות המחאה.
קריירה פוליטית
לקראת הבחירות לכנסת העשרים הוצב שמולי במקום החמישי ברשימת המחנה הציוני לכנסת, לאחר שהגיע למקום השלישי בפריימריז של מפלגת העבודה, ונבחר לכנסת.
כשר העבודה, הרווחה והשירותים החברתיים ואחר כך
בינואר 2021 עברו בכנסת תקנות הפיקוח על מעונות היום שנקבעו על ידו, והסדירו לראשונה את הסטנדרטים בתחום המיון, ההכשרה, ההדרכה והפיקוח על מעונות היום הפרטיים לגיל הרך. העברת התקנות לוותה בדיון ציבורי ופרלמנטרי ער, בשל ההשלכות המשמעותיות שלהן על השוק הפרטי.
חיים אישיים
בשנת 2013 לערך, אימץ אורח חיים צמחוני.
מדליית קרנגי
היסטוריה של הפרס
על הספרים המועמדים להיות כתובים במקורם באנגלית ולצאת לאור בבריטניה בשנה שלפני מתן הפרס. הגוף המעריך את הספרים לצורך מתן הפרס מורכב מ-13 ספרנים המתמחים בספרות ילדים, מספריות לילדים החברות ב-CILIP. הפרס מוכרז מדי שנה בחודש יוני. הזוכה מקבל מדליית זהב, וספרים בשווי של 500 לירות שטרלינג, אותם הוא תורם לספרייה ציבורית או לספריית בית ספר.
רחה פריאר
ביוגרפיה
רחה שְוַייצר (Schweitzer) נולדה ב-1892 בנוֹרְדֶן (Norden) שבצפון-מערב גרמניה. אביה, מנחם מנשה שוייצר, שימש כמורה בבית הספר היהודי בנורדן, פעיל בארגון התפילות בעיר ושימש כחזן. אימה ברטה לוי-שוייצר הייתה מורה פרטית לשפות זרות, צרפתית ואנגלית.
שמות ילדיהם ניתנו כביטוי לציוניותם: שלהבת (שלהבת-יה), עמוד (עמוד-האש).
פעילותה
בשנת 1935 תרגמה פריאר את הספר "דברי פועלות" לגרמנית. בספר זה, שפורסם לראשונה בשנת 1930, מצאה פריאר את התשובה לקליטתם הנכונה של בני נוער עולים בארץ ישראל, באמצעות חינוך לעבודת אדמה תוך שילובם בקיבוצים ובמושבים. ספר זה קיבץ בתוכו רשימות שנכתבו על ידי עשרות פועלות, בנות העלייה השנייה והשלישית, רובן חברות הקיבוצים הראשונים והפך לאחד מספרי היסוד במערכת החינוכית של תנועות הנוער והחלוץ בגולה.
בשנת 1931, כשגבר המשבר הכלכלי והפוליטי בגרמניה, נזכרה פריאר בדברי בורוכוב ביחס להגדרת הציונות שתוארה ככוח המסוגל לשנות באופן טוטאלי את תנאי הקיום של העם היהודי, באמצעות עיסוק בחקלאות.
ייסודה של עליית הנוער
במאי 1933, לאחר שקבוצה נוספת של 60 בני-נוער הייתה מוכנה להישלח לעין-חרוד, הגיעה פריאר לביקור ראשון בארץ ישראל, ונפגשה עם ראשי הסתדרות העובדים. גם בישראל היה פער בין ידידים ובעלי תפקידים שנכבשו ברעיון, לבין המוסדות הרשמיים שסירבו לשתף פעולה. ב-30 במאי 1933, נוסד "ועד שיתוף הפעולה לעלית ילדים ונוער", אשר מטרותיו הוגדרו כארגון וגיוס כספים והפצת המידע ביחס לפעילות הארגון. פריאר החלה לגייס כספים בארצות אירופה, כדי לאפשר לכמה שיותר בני נוער להגיע לארץ ישראל. חיים ארלוזורוב, ראש המחלקה המדינית של הסוכנות היהודית, נאות לתרגם את רעיונה של פריאר למסגרות מדיניות וארגוניות. הוא נפגש בבן שמן ב-16 ביוני 1933 עם הנציב העליון הבריטי ארתור ווֹקוֹפּ, לצורך הקצאת סרטיפיקטים לעליית הנוער, אך באותו הלילה, לאחר שובו מהפגישה, נרצח.
מתוך 60,000 בני נוער בגרמניה, ניצלו 30,000. כשליש מהניצולים הועברו לאנגליה ורבים מהנותרים – לארצות בנלוקס וסקנדינביה. 13,000 ילדים מגרמניה, מאוסטריה (שם פעלה מול אהרון מנצ'ר) ומצ'כוסלובקיה נקלטו במוסדות ובמשפחות נוצריות. פריאר, שחששה שילדים אלה יאבדו את זהותם היהודית, ניסתה לארגן מחנות הכשרה לילדים בקפריסין, בטורקיה וביוון, אך מאמציה לא נשאו פרי. הילדים אומנם ניצלו, אך חלקם המיר את דתו.
הקמתו של המפעל להכשרת ילדי ישראל
בבסיס הרעיון להקמתו של המפעל עמדה הזכות הטבעית של כל ילד לבית הדואג לצרכיו. ובאין בית מתפקד עבור ילדים יתומים, ילדים להורים חולים ועוד, יש למצוא תחליף לבית, באמצעות הפנייתם להתיישבות העובדת ובעיקר לקיבוצים. על בסיס הנחות אלו הוכנה מסגרת לטיפול בילדים שהופנו הן על ידי לשכות הסעד בישראל, הן על ידי גופים רשמיים למחצה ולעיתים גם על ידי ההורים. טווח הגילאים כלל ילדים בני 6–12. מגיל 12 עברו הילדים לאחריות המשק ועם סיום לימודיהם התקבלו כחברי משק. ילדים שאינם היו מסוגלים להמשיך את לימודיהם אחרי כתה ח' הופנו למוסדות "עליית הנוער".
בן ציון דינבורג שניהל את בית המדרש למורים ע"ש דוד ילין, ייחס לעקרונות הפעולה של "המפעל" חשיבות חינוכית רבה. גם עו"ד גדעון האוזנר, שהתגייס לסייע "למפעל" כיועצו המשפטי, עמד על ייחודו של "המפעל" ודרכי הטיפול בחניכים.
המפעל להכשרת ילדי ישראל מוסיף להתקיים ולשגשג עד היום ופועל בתמיכת משרד החינוך ותחת פיקוחו. למפעל להכשרת ילדי ישראל כ-970 ילדי המפוזרים בכ-10 כפרי ילדים: עפולה עילית, כרמיאל, חורפיש, "נווה אלישע" גבעת עדה, משפחתוני כפר הנוער "הדסים", משפחתוני הכפר הירוק, "נווה יהודה" נס ציונה, "נווה הרואה" אשקלון, "נווה גלים" אשדוד, 3 מועדוניות יום, ומעונות משפחתיים בכפר חב"ד, במגדל העמק, בראשון לציון, ברמת גן, בקיבוץ סעד ובוויצ"ו ניר העמק. כל מסגרות הארגון פועלות על פי מודל חינוכי ייחודי המכונה "משפחתון" לפיו 10–12 ילדים מתגוררים יחד עם זוג נשוי וילדיו הביולוגים כמשפחה אחת גדולה.
הקרן למלחינים ישראלים
המלחין הישראלי מרק קופיטמן הלחין את האופרה "זיסקינד פון טרימברג" (1982), ללברית מאת רחה פריאר. האופרה היא שורה של סצנות קאמריות מחייו של זיסקינד, שלפי המסופר באופרה קרוי על שם חברו מילדות, שהיה לברון פון טרימברג ולפטרונו של הזמר והמשורר.
מציצנות
מאפיינים
המציצנות נחשבת לסטייה חברתית ואף לפשע במדינות מסוימות, למשל בבריטניה החל ב-1 במאי 2004. בקוריאה הדרומית נדרשים כל הטלפונים הסלולריים המצוידים במצלמה להשמיע קול בעת הצילום, על מנת שלא יהיה ניתן לצלם בהם בסתר בני אדם עירומים במלתחות ומקומות דומים.
לולה וילמה
לולה וילמה (באסטונית: Luule Viilma) הייתה רופאה אסטונית, אזוטריסטית והילרית ברפואה אלטרנטיבית. נודעה בעיקר בשל סדרת ספריה (8 ספרים) בפארא-פסיכולוגיה "תורת ההישרדות" (באסטונית Ellujäämise õpetus).
פלוריאנו אברמוביץ'
מקורות
בית ספר לעיתונאות *של אוניברסיטת סלרנוhttp://ca.news.yahoo.com/s/capress/090129/world/20090129_vatican_jews http://www.haaretz.co.il/1.1528822 כומר קתולי נוסף מעורר סערה: "תאי הגזים שימשו לחיטוי" en:Richard Williamson (bishop)
מג'יק (מודיעין)
מודיעין MAGIC ו"צו נשיאותי מספר 9066"
אלו השוללים את הזיקה בין Magic לצו מעלים את הטענות הבאות:
אלקו
היסטוריה מוקדמת
בנו של אלכסנדר, גרשון זלקינד, הצטרף לחברה בתחילת שנות ה-50, ובתחילת שנות ה-70 הועבר אליו ניהול החברה.
בשנת 1989 רכשה החברה את החברה המתחרה "קצנשטיין אדלר". באותה שנה החלה החברה במהלך לשינוי אופי פעילותה, במסגרתו רכשה החברה במשך השנים חברות שונות, מימשה החזקות וביצעה רה-ארגון במבנה הקבוצה, כך שבסוף התהליך הפכה לחברת החזקות.
2010 - היום
בשנת 2021 מגזין Elevator World העניק למדרגות הנעות בתחנת הרכבת ירושלים - יצחק נבון את תואר הפרויקט העולמי של השנה בקטגוריית "דרגנועים (בנייה חדשה)". אלקטרה בע"מ ושותפתה הוותיקה OTIS ביצעו את הפרויקט.
אלקטרה מוצרי צריכה
עם יותר מ-6,500 עובדים, אלקטרה מוצרי צריכה מתמקדת ביבוא, ייצוא, שיווק, מכירה, הפצה וקמעונאות של מערכות מיזוג אוויר ומוצרי צריכה חשמליים. החברה מפעילה רשת סופרמרקטים ומחזיקה גם בזיכיון סבן אילבן לחנויות נוחות בישראל. החברה מחזיקה גם בזיכיון בישראל על מותג בגדי ספורט קולומביה, ומפעילה רשת חנויות ספורט ופנאי, סה"כ 250 חנויות קמעונאיות, וכן בבעלותה 25,000 מ"ר נדל"ן מסחרי.
אלקטרה פאוור
עם מטה החברה הממוקם בנתניה, תחומי הפעילות העיקריים של אלקטרה פאוור, שעד סוף 2022 נקראה "סופרגז אנרגיה", הם הפצה של גפ"מ וגז טבעי, הקמת רשת הפצת גז טבעי באזורי המרכז והצפון של ישראל ותכנון ופתיחת מערכות גז טבעי, לרבות פתיחה והפעלה של תחנות כוח גז טבעי ופרויקטים של קוגנרציה. בשנת 2021, כחלק מהמעבר לאנרגיה מתחדשת, החברה רכשה 30% ממניות חברת אנרגיה מתחדשת המתקינה ומפתחת אתרים להפקת אנרגיה סולארית בישראל, ולאחר מכן רכשה מניות בחברת Balanced Rock Power, יזמית מבוססת של פרויקטים סולאריים ברחבי צפון אמריקה, הממוקמת ביוטה.
השקעות אחראיות
אלקו מוציאה לאור דו"ח שנתי אודות פיקוח סביבתי, חברתי וארגוני (ESG).
רמי קאשי
רמי קאשי (נולד ב-29 ביולי 1983) הוא שחקן תיאטרון, טלוויזיה וקולנוע ישראלי.
תיאטרון
כמו כן, שיחק באנסמבל כאן בבימוי של שלמה פלסנר ושיחק בהצגות "פרויקט S" ו "גן ריקי". שתי ההצגות עלו בתיאטרון יפו. במרץ 2019 הודיע בחשבון האינסטגרם שלו כי הוא עתיד להשתתף בעונתה הרביעית של הסדרה כפולה שבערוץ kidz. כמו כן שיחק במופע הבידור "בלאגן ברשת" ביחד עם דניאל אסייג.
מיכה לינדנשטראוס
נעוריו
מיכה לינדנשטראוס נולד בברלין, בגרמניה הנאצית. הוריו היו מרגרטה (מרגלית), לבורנטית בבית חולים, ואהרון ולטר לינדנשטראוס (1977-1904), עורך דין ונציג הסוכנות היהודית בברלין. ב-1938 היה אביו, אהרון, חבר במשלחת שדנה עם אדולף אייכמן בווינה על עליית יהודי גרמניה הנאצית לארץ ישראל. אחיו היחיד של מיכה, ורנר, מת בגיל 4 ממחלה עוד טרם הולדתו של מיכה.
המשפחה הצליחה להחלץ מגרמניה ולעלות לארץ ישראל בהיותו בן שנתיים. הם התיישבו בדירת חדר בתל אביב. אביו לא מצא עבודה, ואמו פירנסה את המשפחה ממכירת מוצרי קוסמטיקה. אחרי כארבע שנים עברה המשפחה לחיפה, שם מצא האב עבודה בבנק ומאוחר יותר היה מנהל סניף הבנק הישראלי לתעשייה בחיפה. האב היה פעיל במפלגת הציונים הכלליים ואחר כך בגח"ל, כיהן מטעמן במועצת העיר חיפה, והתמודד מטעמן על ראשות העיר.
פסיקתו בנושא האונס בשמרת
פסק דינו עורר ביקורת רבה בציבור.
לוננבורג (נובה סקוטיה)
תיאור
לוננבורג היא המקום שבו נבנו המפרשיות הידועות בלונואוז ובלונואוז II המהוות אתר תיירות חשוב בעיירה, ואף הונצחו בבול דואר קנדי. התיירות היא התעשייה החשובה ביותר בעיירה כיום, ואלפי תיירים מגיעים למקום בכל שנה. בעיירה יש מספר מסעדות, פונדקים, בתי מלון, חנויות ומוזיאון לדגת האוקיינוס האטלנטי, המשמשים את התיירים.
לורה אינגלס וילדר
ילדות
כאשר הייתה וילדר בת כשנתיים, ב-1869, נדדה משפחת אינגלס דרומה ומערבה, ובנתה בית בדרום מזרח קנזס, ליד העיר אינדפנדנס. הבית נבנה באזור שנשמר אז לאינדיאנים, ולאחר כשנתיים נדרשו המתיישבים הלבנים לפנות את האזור. תקופה זו מתוארת בספרה השני והידוע ביותר של וילדר, "בית קטן בערבה" (Little House on the Prairie, 1935).
נישואין ונדודים
המצב הקשה הביא את הזוג לשוב ולנדוד. ב-1890 הם עברו לביתם של הוריו של אלמנזו, שגרו כעת במינסוטה, אך האקלים שם לא הועיל לאלמנזו. הם נדדו דרומה לפלורידה, אל בן דודה של לורה, פיטר, אך לורה לא הייתה יכולה לעמוד בחום, ובין נשות המקום היא נתפסה כ"ינקית", בת מדינות הצפון, ולא הצליחה להתערות חברתית. ב-1892 שב הזוג לדה-סמט; שניהם התפרנסו מעבודות בעיירה.
משפחתה של וילדר
אחותה הגדולה של וילדר, מרי, למדה בקולג' מיוחד לעיוורים באיווה. לאחר לימודיה שבה לדה-סמט וחיה עם הוריה, ולאחר מותם עברה לגור עם אחותה הקטנה, גרייס, ולאחר מכן אצל קרי. היא לא נישאה מעולם.